# ERBZ á p i s n i c a

z 3. mimoriadneho zasadnutia Obecného zastupiteľstva Pravotice

 dňa 04. februára 2015

Prítomní : podľa prezenčnej listiny  
Neprítomný :  --  
  
**Program zasadania :**

1. Otvorenie OZ  
2. Určenie návrhovej komisie, zapisovateľky a overovateľov zápisnice  
3. Vyhlásenie voľby hlavného kontrolóra obce Pravotice  
4. Návrh uznesenia  
5. Diskusia  
6. Záver  
  
**K bodu 1**

Starostka obce otvorila OZ a privítala prítomných poslancov.

**K bodu 2**

Návrhová komisia :  Ing. Ivana Bridová, Pavol Miklánek   
Zapisovateľka  :    Ing Daniela Škarbová  
Overenie zápisnice :  Anna Makovníková, Peter Šinský

**K bodu 3**

Kontrolórka obce Pravotice dala výpoveď k termínu 31. 1. 2015. Z tohto dôvodu bolo zvolané mimoriadne zasadanie OZ  nakoľko do 60 dní musí prebehnúť voľba nového kontrolóra. Deň konania voľby bol určený na 27. marca 2015. Úväzok kontrolóra bude 10% , čo predstavuje 15 hodín mesačne. O postupe, ktorý treba dodržať pri voľbe kontrolóra obce podrobne informovala  Ing. Ivana Bridová a rozpísaný bude v návrhu uznesenia.

**K bodu 4      Návrh na uznesenie:**

*Uznesenie č. 18/2015*  
V súlade s § 18a ods. 2 a 3 zákona č. 369/1990 Zb. obecné zastupiteľstvo v Pravoticiach ustanovilo nasledovné podrobnosti ohľadom spôsobu a vykonávania voľby hlavného kontrolóra obce a náležitosti prihlášky kandidátov.

Obecné zastupiteľstvo obce Pravotice **vyhlasuje d**eň konania voľby hlavného kontrolóra obce Pravotice na termín **27. marca 2015**.

Hlavný kontrolór bude vykonávať svoju činnosť v obci Pravotice s pracovným úväzkom

15 hodín mesačne ( 0,10%).

Kandidát na funkciu hlavného kontrolóra obce Pravotice musia odovzdať svoju písomnú prihlášku najneskôr 14 dní pred dňom konania voľby, t.j. **do 13.marca 2015** na Obecnom úrade v Pravoticiach.

**Predpoklady na výkon funkcie a náležitosti prihlášky:**

Kvalifikačným predpokladom na vykonanie funkcie hlavného kontrolóra obce Pravotice je ukončené minimálne stredoškolské vzdelanie.

Písomná prihláška, ktorá bude tvoriť prílohu materiálu k voľbe hlavného kontrolóra obce Pravotice musí obsahovať:

1. meno, priezvisko, titul, dátum narodenia, bydlisko, kontaktné údaje (e-mail, telefón, fax)
2. profesijný životopis,
3. informácie o tom, či ku dňu podania prihlášky podniká, alebo vykonáva inú zárobkovú činnosť a či je členom riadiacich, kontrolných alebo dozorných orgánov právnických osôb, ktoré vykonávajú podnikateľskú činnosť,
4. údaj o najvyššom dosiahnutom vzdelaní, doložený úradne overenou fotokópiou

príslušného dokladu,

1. súhlas so spracovaním osobných údajov podľa zákona č. 428/2002 Z.z. o ochrane osobných údajov znení neskorších predpisov.

**K prihláške je potrebné priložiť nasledovné prílohy:**

1. výpis z registra trestov nie starší ako 3 mesiace
2. úradne overenú fotokópiu dokladu o najvyššom dosiahnutom vzdelaní.

Prihlášku treba doručiť na adresu:

OBEC PRAVOTICE

Obecný úrad č.44

956 35 Pravotice

v zalepenej obálke s označením „VOĽBA HLAVNÉHO KONTROLÓRA obce Pravotice

NEOTVÁRAŤ„

**Spôsob konania voľby:**

Voľba hlavného kontrolóra obce sa môže vykonávať

1. tajne
2. verejne

Po odhlasovaní spôsobu voľby sa začne s otváraním obálok a kontrolou splnených podmienok výkonu funkcie a  náležitosti prihlášky.

O kandidátoch spĺňajúcich podmienky sa bude hlasovať odhlasovaným spôsobom voľby podľa zákona § 18a odsek 3 zákona č. 369/1990 Zb.

Podané prihlášky posúdia poslanci obecného zastupiteľstva, ktorí vyhodnotia splnenia stanovených podmienok jednotlivými kandidátmi a následne vydajú zoznam kandidátov na funkciu hlavného kontrolóra obce. Úkony uvedené v tomto bode vykonávajú poslanci obecného zastupiteľstva deň v deň volieb. Na zvolenie hlavného kontrolóra obce je potrebný súhlas nadpolovičnej väčšiny všetkých poslancov obecného zastupiteľstva. Ak ani jeden z kandidátov takúto väčšinu nezíska, obecné zastupiteľstvo ešte na tom istom zasadnutí vykoná druhé kolo voľby, do ktorého postúpia dvaja kandidáti, ktorí získali v prvom kole najväčší počet hlasov. V prípade rovnosti hlasov v druhom kole o víťazovi sa rozhodne žrebom. Z výsledku voľby hlavného kontrolóra sa spíše zápisnica, a to osobitne za I. kolo a za II. kolo. Starosta obce uzavrie s právoplatne zvoleným hlavným kontrolórom obce pracovnú zmluvu (dohodu). Deň nástupu do práce bude určený v pracovnej zmluve.

Hlasovanie poslancov: za 5 poslanci.

**K bodu 5**

V diskusii sa informoval p.Escher, ako sa bude postupovať vo veci riešenia jeho problému so susedom p.Šinským ohľadne orezania stromov, ktoré znečisťujú  ríny jeho domu. Obhliadku miesta urobí osobne pani starostka  s poslancom pánom Miklánkom. P.Vajdáková vzniesla požiadavku na obnovenie ranného spoja o 7.30 hod až do Bánoviec n.B. Starostka obce zistí, aké sú v tomto smere možnosti obce, ale zároveň zdôraznila, že najväčšiu možnosť tomu zabrániť mala obec práve pri jeho rušení pred niekoľkými rokmi.

**Záver**  
  
Pani starostka poďakovala všetkým prítomným za účasť.  
  
                                        
Zapísala : Ing. Daniela Škarbová                      ...............................................  
  
Overovatelia :     Anna Makovníková             ..............................................

Peter Šinský                          .............................................

Pravotice, 6. februára 2015                                                                                                                                                                                                    

Mgr. Viera Graňačková  
starostka obce